Na temelju članka čl. 25. Zakona o zakladama („Narodne novine“ broj 106/18, 98/19), te Odluke o osnivanju Zaklade I. gimnazije Akica Klasa: 602-03/20-01/158 URBROJ: 251-84-20-01 od 27.5.2020., na koju je Osnivač I. gimnazije dao suglasnost Zaključkom KLASA:602-03/20-01/297 URBROJ: 251-03-02-20-2 od 8.6.2020., Upravni odbor Zaklade I. gimnazije Akica na sjednici održanoj dana 15.6.2020. , donosi

STATUT ZAKLADE I. GIMNAZIJE AKICA

I. OPĆE ODREDBE

Članak 1.

(1) Statut Zaklade I. gimnazije Akica ( u daljnjem tekstu: Zaklada) sadrži:

* podatke o nazivu i sjedištu Zaklade te druge opće podatke;
* podatke o osnivanju i imovini Zaklade;
* odredbe o svrsi zaklade;
* odredbe o djelatnostima kojima se ostvaruje svrha Zaklade te gospodarskim djelatnostima;
* odredbe o javnosti rada;
* odredbe o statusnim promjenama;
* odredbe o Zakladnim tijelima, odredbe o postupku za imenovanjei razrješenje članova Zakladnih tijela, trajanju mandata, načinu odlučivanja, kao i o odgovornosti za rad tih članova;
* odredbe o donošenju odluka i objavi odluka Zakladnih tijela;
* odredbe o ovlastima zakladnih tijela, kao i o njihovom pravu na nagradu za posao koji obavljaju te na naknadu troškova;
* podatke o zastupanju Zaklade;
* odredbe o podnošenju izvješća o radu i podnošenju računa o imovinskom i financijskom stanju zaklade nadležnim tijelima;
* odredbe o izmjenama i dopunama statuta Zaklade, te donošenju drugih općih akata Zaklade;
* odredbe o prestanku Zaklade i raspolaganju preostalom imovinom u slučaju prestanka Zaklade;
* druge odredbe, u skladu s Odlukom o osnivanju;

Članak 2.

(1) Naziv Zaklade glasi: Zaklada I. gimnazije Akica.

Članak 3.

(1) Sjedište Zaklade je u Zagrebu, Avenija Dubrovnik 36.

Članak 4.

1. Zakladu osniva zakladnik: I. gimnazija, Avenija Dubrovnik 36, OIB 00167285641 (dalje u tekstu: Zakladnik), i to Odlukom o osnivanju Zaklade I. gimnazije Akica Klasa: 602-03/20-01/158 URBROJ: 251-84-20-01 od 27.5.2020., *na koju je Osnivač I. gimnazije dao suglasnost Zaključkom* KLASA:602-03/20-01/297 URBROJ: 251-03-02-20-2 od 8.6.2020.

Članak 5.

(1) Zaklada je pravna osoba.

(2) Zaklada se osniva na neodređeno vrijeme.

Članak 6.

(1) Za obveze u poslovanju Zaklada odgovara cijelom svojom imovinom.

Članak 7.

(1) Zaklada ima pečat i logo.

*(2) Zaklada ima okrugli pečat promjera 3 cm, na kojemu je uzduž oboda ispisano Zaklada I. gimnazije Akica, a u sredini pečata je oznaka sjedišta Zaklade*.

(3) O izgledu, veličini i likovnom rješenju loga Zaklade odlučuje Upravni odbor.

II. IMOVINA ZAKLADE

Članak 8.

(1) Osnovnu imovinu Zaklade u trenutku njenog osnivanja čine novčana sredstva u visini od 5.000,00 kn deponirana na posebnom računu br. 24800 – 3234495 koji se vodi u Zagrebačkoj banci d.d.   
(2) Odluci će se priložiti i procjena stalnog sudskog vještaka iz područja financija Ručević vještačenja d.o.o. za knjigovodstvena, računovodstvena i financijska vještačenja Zagreb, Kneza Ljudevita Posavskog 34a o procjeni vrijednosti osnovne imovine, predvidljivih prihoda koje bi ona mogla davati te dostatnosti za ostvarivanje svrhe Zaklade.  
(3) Osim osnovne imovine, buduću drugu imovinu Zaklade činit će i donacije zakladnika i članova podupiratelja, prihodi koje Zaklada stekne obavljanjem gospodarskih djelatnosti, te ostali izvori imovine sukladno članku 34. Zakona o zakladama.  
(4) Zakladnik i članovi podupiratelji Zaklade obvezuju se na donacije.  
(5) Kao donacije u Zakladu se mogu unijeti intelektualna vlasništva (patenti, žigovi, itd.), novčana sredstva te ostale stvari i prava.

III. SVRHA ZAKLADE

Članak 9.

1. Zaklada je osnovana sa svrhom pružanja potpore školovanju učenika slabijeg imovinskog stanja te učenika bez roditeljske skrbi I. gimnazije u nastavku školovanja odnosno na početku studija dodijeljivanjem novčane potpore.
2. Djelatnosti koje Zaklada obavlja su:

-stipendiranje učenika

-organiziranje scensko-glazbenih programa i *crowdfunding* akcija

-prikupljanje donacija

(3) Zaklada može organizirati druge aktivnosti sukladno odredbi članku 34., stavku 3. Zakona  
 o zakladama.

IV. PODUPIRATELJI ZAKLADE

Članak 10.

(1) Zakladi mogu pristupiti kao članovi podupiratelji pravne i fizičke osobe koje prihvati Upravni odbor Zaklade i koje potpisom pristupnice preuzmu prava i obveze utvrđene Odlukom o osnivanju, ovim Statutom i drugim aktima Zaklade.

(2) Članovi podupiratelji dužni su uložiti svoje znanje i kapacitete u suradnji sa Zakladom u aktivnostima usmjerenim na ostvarenju svrhe Zaklade.

(3) Financijski troškovi i kasniji gospodarski učinci definiraju se internim Ugovorima između članova podupiratelja i Zaklade.

*(4) Internim ugovorima između podupiratelja i Zaklade iz stavka 3. ovog članka ne može se ugovoriti sudjelovanje podupiratelja u podjeli stečajne ili likvidacijske mase Zaklade.*

V. JAVNOST RADA ZAKLADE

Članak 11.

(1) Rad Zaklade je javan.

(2) Zaklada je obvezna javnosti putem sredstava javnog priopćavanja davati informacije o obavljanju poslova iz svog djelokruga djelatnosti.

(3) Odluke i drugi pravni akti koje donosi Upravni odbor Zaklade objavljuju se na oglasnoj ploči u sjedištu Zaklade. Isti se mogu na temelju odluke Upravnog odbora objaviti i na drugi prikladan način.

VI. TIJELA ZAKLADE

Članak 12.

(1) Tijela Zaklade su:

* Upravni odbor Zaklade
* Upravitelj Zaklade.

Članak 13.

1. *Upravni odbor Zaklade ima pet (5) članova koje imenuje Školski odbor I. gimnazije za Zakladnika na vrijeme od četiri (4) godine, uz mogućnost ponovnog imenovanja, po sljedećim kriterijima:*

* *tri (3) člana iz reda zaposlenika ili bivših zaposlenika I. gimnazije, koji se ističu moralnim i radnim kvalitetama;*
* *dva (2) člana iz reda osoba od povjerenja ostaviteljice imovine koja čini osnovnu  
  imovinu Zaklade propisanu člankom 8. stavkom (1) ovog Statuta ili bivših učenika koji se ističu moralnim i radnim kvalitetama i izuzetnim uspjehom u školovanju i radu u Republici Hrvatskoj ili /i izvan nje;*

(2) Upravni odbor Zaklade:

-donosi Statut

- donosi izmjene i dopune Statuta Zaklade;

- donosi odluku o imenovanju Upravitelja Zaklade iz reda zaposlenika Zakladnika, kao i  
 odluku o njegovom razrješenju;

- donosi Pravilnik o mjerilima i postupku za dodjelu potpore, Poslovnik o radu *Upravnog odbora Zaklade*, *Pravilnik o naknadi troškova i nagradi za rad i druge opće akte Zaklade*;   
- donosi odluke o dodjeli novčanih potpora;

- odlučuje o načinu korištenja imovine Zaklade;

- upravlja i nadzire vođenje poslova Zaklade;

- usvaja plan rada i financijski plan Zaklade za sljedeću kalendarsku godinu;

- usvaja izvješće o radu i financijski izvještaj Zaklade za prethodnu godinu;

- podnosi izvješća o radu Zaklade Gradskom uredu za opću upravu *i Školskom odboru I. gimazije- Zakladnika*  te Ministarstvu financija o imovinskom i financijskom stanju Zaklade;

- odlučuje o promjeni naziva, sjedišta, svrhe, osnovne imovine Zaklade;

- odlučuje o statusnim promjenama i prestanku Zaklade;

- obavlja druge poslove u skladu sa zakonom i Statutom Zaklade.

(3*) Upravni odbor ne može bez suglasnosti Zakladnika* donijeti Statut Zaklade, *izmjene i dopune Statuta Zaklade,* imenovati i razriješiti Upravitelja Zaklade, niti *odlučiti o promjeni svrhe, sjedišta, osnovne imovine,naziva, statusnim promjenama i prestanku Zaklade.*

(4) *Suglasnosti iz stavka (3) ovog članka daje za Zakladnika Školski odbor I. gimnazije.*

Članak 14.

(1) Zakladnik može *razriješiti* članove Upravnog odbora Zaklade zbog opetovanog neopravdanog nesudjelovanja u radu Upravnog odbora, neizvršavanja povjerenih obveza, trajnije nesposobnosti za rad, *postupanja protivno zakonu, ovom Statutu i općim aktima Zaklade, zbog ponašanja i istupa kojima opetovano i/ili teško narušava ugled Zaklade*, *u slučaju trajnije nesposobnosti za rad, te na osobni zahtjev člana.*

1. Upravni odbor Zaklade i svaki njegov član odgovara za svoj rad Zakladniku.
2. Zakladnik iz stavka (1.) i (2) ovoga članka smatra se Školski odbor I. gimnazije.

Članak 15.

1. Upravni odbor Zaklade radi na sjednicama.
2. Sjednice Upravnog odbora Zaklade održavaju se prema potrebi*, a najmanje jednom godišnje u pravilu u sjedištu Zaklade, a mogu se održati i elektroničkim putem.*
3. *Sjednicu saziva predsjednik Upravnog odbora Zaklade, a u slučaju njegove spriječenosti član Upravnog odbora kojeg predsjednik za to ovlasti.*
4. Sjednica se može održati ukoliko je nazočna većina članova Upravnog odbora, a pravovaljane odluke donose se većinom nazočnih članova Upravnog odbora.
5. *O radu sjednice sastavlja se zapisnik koji se trajno čuva u pismohrani Zakladnika.*
6. *Odluke Zakladnih tijela objavljuju se na oglasnoj ploči u sjedištu Zaklade ili na drugi*

*prikladan način.*

1. *Način rada Upravnog odbora pobliže se uređuje Poslovnikom o radu Upravnog odbora Zaklade.*

Članak 16.

(1) Članovi Zakladnih tijela moraju poslove Zaklade voditi pozornošću urednog i savjesnog gospodarstvenika.

*(2) Rad u tijelima Zaklade u pravilu je počastan i dobrovoljan i obavlja se volonterski*.

Članak 17.

(1) Upravitelja Zaklade imenuje *Upravni odbor Zaklade iz reda zaposlenika Zakladnika za vrijeme od 4 godine i razrješava ga.*

(2) Upravitelj Zaklade:

* zastupa Zakladu;
* *odgovoran je za zakonitost rada Zaklade;*
* provodi odluke Upravnog odbora;
* vodi poslove Zaklade sukladno odlukama Upravnog odbora;
* predlaže Upravnom odboru godišnji proračun;
* podnosi izvješća Upravnom odboru o stanju poslova i financijskom stanju Zaklade;
* podnosi Upravnom odboru prijedlog ostalih planskih i izvještajnih dokumenata;
* priprema sve odluke koje donosi Upravni odbor;
* imenuje i opoziva likvidatora Zaklade;
* obavlja i druge poslove u skladu s zakonom, drugim propisima i ovim Statutom koji nisu u nadležnosti drugih tijela Zaklade.

(3) Upravni odbor može razriješiti upravitelja Zaklade zbog opetovanog neopravdanog nesudjelovanja u radu Upravnog odbora, neizvršavanja povjerenih obveza, trajnije nesposobnosti za rad, *postupanja protivno ovom Statutu i općim aktima Zaklade.*

VII. STATUT I DRUGI OPĆI AKTI

Članak 18.

1. Statut je temeljni opći akt Zaklade i svi drugi opći akti moraju biti u skladu s odredbama Statuta.
2. Pravila, struktura, primjenjivost te ostala pitanja ostvarivanja svrhe Zaklade detaljnije će se regulirati Pravilnikom *o mjerilima i postupku za dodjelu potpore Zaklade*.
3. Tumačenje odredaba Statuta te ostalih općih akata daje Upravni odbor Zaklade.

VIII. STATUSNE PROMJENE *I PRESTANAK ZAKLADE*

Članak 19.

1. Zaklada se može pripojiti drugoj zakladi, spojiti s jednom ili više zaklada ili podijeliti na dvije ili više zaklada, u skladu sa Zakonom o zakladama.
2. Zaklada prestaje u slučajevima i na način propisan Zakonom o zakladama.
3. U slučaju prestanka Zaklade iz bilo kojeg razloga eventualno preostala imovina Zaklade predaje se zakladi iste ili slične svrhe, udruzi ili ustanovi koje imaju iste ili slične ciljeve ili jedinici lokalne odnosno područne (regionalne) samouprave, sukladno odluci Gradskog ureda za opću upravu.

IX. PRIJELAZNE I ZAVRŠNE ODREDBE

Članak 20.

*(1) Prvi Upravni odbor Zaklade u postupku osnivanja Zaklade imenuje Školski odbor I. gimnazije za Zakladnika, dok će se kasnije, tj. nakon što Zaklada stekne pravnu osobnost, na imenovanje i razrješenje članova Upravnog odbora Zaklade primjenjivati odredbe ovog Statuta.*

Članak 21.

1. Ovaj Statut donosi se uz suglasnost Školskog odbora I. gimnazije –Zakladnika, a stupa na snagu danom ishođenja predmetne suglasnosti.
2. Ovaj Statut primjenjuje se kad ga odobri Gradski ured za opću upravu.

U Zagrebu, 15.6.2020.

Upravni odbor Zaklade:

1.\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_

5. \_\_\_\_\_\_\_\_\_\_\_\_\_\_\_\_